অসমত নৈমিত্তিক ঘটনাত পৰিণত হোৱা পথ দুৰ্ঘটনাৰ ধাৰাৱাহিকতা অব্যাহত ৰাখি নলবাৰীৰ দৌলাশালত আজি ১৫ জুলাইৰ আবেলি এখন সৰু গাড়ী আৰু বাইকত চাৰিগৰাকী লোক গুৰুতৰ ভাৱে আহত হয়।
স্থানীয় ৰাইজে ততাতৈয়াকৈ আটাইকেইগৰাকীকে দৌলাশাল প্ৰাথমিক চিকিৎসালয়লৈ আনে যদিও গুৰুতৰ ভাৱে আহত বাইক আৰোহী ফাৰুক আহমেদ (৩৬ বছৰীয়া) আৰু ৰিমছাহ বেগমক (২৮ বছৰীয়া)ক গুৱাহাটীলৈ আৰু গাড়ী আৰোহী বিভা দাস (৩৭ বছৰীয়া) আৰু প্ৰেমদা দাস (৬০ বছৰীয়া)ক বৰপেটা চিকিৎসা মহাবিদ্যালয়লৈ প্ৰেৰণ কৰে।
প্ৰত্যক্ষদৰ্শীৰ মতে গুৱাহাটীৰ পৰা বৰপেটা অভিমুখী এ এচ ০১ ডিপি ৮৫২৬ নম্বৰৰ কুইড গাড়ী আৰু বৰপেটা দিশৰ পৰা আহি থকা এ এচ ১৪ এফ ৮৯২৫ নম্বৰৰ গ্লেমাৰ বাইকৰ মুখামুখি সংঘৰ্ষৰ ফলতে ঘটনাটো ঘটে।
আহত ফাৰুক আহমেদ আৰু ৰিমছাহ বেগমৰ ঘৰ বৰক্ষেত্ৰীৰ লাৰকুছিত আৰু বিভা দাস আৰু প্ৰেমদা দাসৰ ঘৰ বৰপেটাৰ গান্ধী নগৰত বুলি জানিব পৰা গৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
